ད་ལྟའི་འཛམ་གླིང་ནི་འགྲན་རྩོད་ཀྱི་ཁྲོམ་ར་ཆེན་པོ་ཞིག་ཏུ་གྱུར་ཏེ།མི་ཚང་མས་རང་ཉིད་གཞན་ལས་ལྷག་པ་ཞིག་བྱེད་པའི་འདོད་རྔམ་ཤིན་ཏུ་ཆེ།རང་ཉིད་གཞན་ལས་ལྷག་པ་ཞིག་ཡོང་སླད་རྒྱུན་དུ་གཞན་གྱི་འཇོན་ཐང་ལ་དམའ་འབེབས་བྱེད་པའི་སྤྱོད་ཚུལ་འདིས།སློབ་སྦྱོང་བྱེད་མཁན་ཚོའི་སེམས་ལ་དངངས་སྐྲག་འཕར་མ་ཞིག་བསྐྲུན་ཡོད།དངངས་སྐྲག་གི་ཞིང་སར་ཡོན་ཏན་གྱི་མྱུ་གུ་མི་སྐྱེ།རང་ཉིད་ཁྱད་དུ་འཕགས་པ་ཞིག་ཡོང་བ་ལ་ཐོག་མར་རང་ཉིད་མུ་མཐུད་ཡར་རྒྱས་གཏོང་བ་དང་ཆབས་ཅིགགཞན་གྱི་ཡར་རྒྱས་ལ་ཕན་ཐོགས་ཡོད་པ་ཞིག་བྱ་དགོས།དེང་སྐབས་སློབ་གྲྭ་མང་པོས་སློབ་ཕྲུག་ཚང་མ་གཞན་ལས་ལྷག་པ་ཞིག་བཟོ་བའི་ལས་རིམ་བསྒྲིགས་དང་སྒྲིག་གིན་ཡོད་ནའང༌།ལག་ལེན་དངོས་ཀྱི་ནང་དེ་ནི་ཡོང་མི་སྲིད་པ་ཞིག་རེད།